home > cefnogi ni > codi arian > bod yn dîm gwych
Mae codi arian gyda ffrindiau, teulu a chydweithwyr yn gallu bod yn llawer o hwyl ac yn rhywbeth sy'n rhoi llawer o foddhad i chi. Gallech ddod at eich gilydd i drefnu un digwyddiad, neu ffurfio grŵp o Ffrindiau Tŷ Hafan sy'n codi arian trwy gydol y flwyddyn.
Beth am...
gynnal diwrnod golff elusennol yn eich clwb lleol
cynnal te parti prynhawn
cymryd rhan mewn digwyddiad Tŷ Hafan neu ddigwyddiad her
trefnu dawns ysblennydd
sefydlu man golchi ceir yn eich ardal leol.
Lawrlwythwch ein canllaw A–Z o syniadau codi arian i gael rhagor o ysbrydoliaeth.
Rhagor o gymorth i godi arian
Gall arbenigwyr codi arian Tŷ Hafan eich helpu mewn amrywiaeth eang o ffyrdd i wneud yn siŵr bod eich digwyddiad codi arian yn llwyddiant mawr. Mae rhagor o wybodaeth i'w chael yn ein hadran Trefnu eich digwyddiad eich hun.
Mae gennym becyn cymorth codi arian gwych sy'n cynnwys syniadau ar gyfer codi arian, ynghyd â chanllaw cam wrth gam ynglŷn â sut i drefnu digwyddiad codi arian a sicrhau ei fod yn ddiogel a chyfreithiol.
Pan fyddwch yn cofrestru ar gyfer y pecyn cymorth, byddwch hefyd yn derbyn adnoddau gwych, gan gynnwys balŵns, posteri a sticeri.
Y ffordd hawsaf i deulu, ffrindiau a chydweithwyr gefnogi eich digwyddiad codi arian hyw trwy roi ar-lein.
I sefydlu tudalen codi arian ar gyfer eich digwyddiad, ewch i JustGiving.
Ffrindiau Tŷ Hafan Sili
Sefydlwyd ein grŵp yn 1995, pan ddaeth Suzanne Goodall, sylfaenydd Tŷ Hafan, atom i sôn am ei breuddwyd o adeiladu hosbis i blant ar gyrion ein pentref.
"Bron i 20 mlynedd yn ddiweddarach, rydym yn dal i fod mor frwdfrydig a llawn angerdd ag erioed ynglŷn â chodi cyllid hanfodol i Dŷ Hafan. Mae ein digwyddiadau rheolaidd yn cynnwys dwy noson gwis y flwyddyn, sydd bob amser yn gwerthu allan. Y llynedd, am y tro cyntaf, cynhaliwyd noson bampro i fenywod, ac roedd ei llwyddiant yn syndod ac yn llawenydd i ni i gyd.
"Eleni, mae ein cynlluniau'n cynnwys noson gyrri, helfa drysor i deuluoedd, dawns haf, a groto Nadolig gyda Siôn Corn. Mae'r gymuned leol yn rhoi cefnogaeth wych i ni, ac rydym yn ceisio gwneud ein digwyddiadau mor amrywiol a phleserus â phosibl."